རྒྱ་རི་རིན་པོ་ཆེ་དམ་པ་ཁོང་ནི་བོད་ཀྱི་གཞོན་ནུ་ལྷན་ཚོགས་གསར་འཛུགས་གནང་མཁན་གཙོ་བོའི་གྲས་ཤིག་ཀྱང་ཡིན་སྟབས།ཁ་སང་གཞོན་ནུ་ལྷན་ཚོགས་སྤྱི་ཁྱབ་དབུས་རྒྱུན་ལས་ཁང་ནས་རྒྱ་རི་རིན་པོ་ཆེའི་ནང་མི་བུ་ཕྲུག་དང་བཅས་པར་གསུང་སེམས་མཉམ་སྐྱེད་ཞུས་པའི་ཡོངས་ཁྱབ་གསལ་བསྒྲགས་ནང་།རིན་པོ་ཆེ་དམ་པ་དེ་ཉིད་མི་ཚེ་ཧྲིལ་པོར་བོད་བསྟན་སྲིད་དང་མི་རིགས་ཀྱི་ཆེད་ཕྱག་ལས་གནང་མཁན་གྱི་སྐྱེས་བུ་དམ་པ་ཞིག་ཡིན་པས།ད་ལན་དམ་པ་དེ་ཉིད་དགོངས་པ་གཞན་དོན་དུ་གཤེགས་པའི་ཡིད་སྐྱོའི་སྣང་ཚུལ་བྱུང་བར་འདི་ག་དབུས་བོད་ཀྱི་གཞོན་ནུ་ལྷན་ཚོགས་སྤྱི་ཁྱབ་རྒྱུན་ལས་ཁང་གིས།གཞོན་ལྷན་དབུས་སའི་རྒྱུན་ལས་དང་ཚོགས་མི་ཡོངས་ཀྱི་ཚབ་ཞུས་ཏེ་ཁོང་གིས་བོད་རྒྱལ་ཁབ་དང་བོད་མི་མང་ལ་བཅངས་བའི་ལྷག་བསམ་དང་མཛད་རྗེས་ལ་བསྔགས་བརྗོད་ཀྱིས་གུས་འདུད་དང་།ཁོང་གི་ནང་མི་བུ་ཕྲུག་དང་བཅས་པར་གདུང་སེམས་མཉམ་སྐྱེད་ཞུ་རྒྱུ་ཡིན།ཞེས་བརྗོད་འདུག་ལ།ཨ་རིའི་ནེའུ་ཡོག་དང་ནེའུ་ཇར་སི་ས་གནས་བོད་ཀྱི་གཞོན་ནུ་ལྷན་ཚོགས་ཀྱི་གོ་སྒྲིག་འོག་འདས་མཆོད་སྨོན་ལམ་ཡང་ཚོགས་ཡོད་འདུག